open-index/open-wikipedia-markdown huggingface dataset:
Πόση ούρων

[δεξιά|μικρογραφία|200x200εσ|Περίπτωση ουροφαγίας, στην οποία γυναίκα ουρεί μέσα στο στόμα ενός άνδρα, για [Ουρολαγνεία|σεξουαλική διέγερση.]]
Η **κατάποση [[Ούρο|ούρων]]** ήταν πρακτική που χρησιμοποιούνταν από αρχαίους λαούς για διάφορους λόγους όπως υγείας, θεραπείας, καθώς και αισθητικούς. Σήμερα η κατάποση ούρων λαμβάνει χώρα μόνο ως σεξουαλική πρακτική. Σε ακραίες περιπτώσεις, άνθρωποι δήλωσαν ότι ήπιαν τα ούρα τους για να επιβιώσουν, πρακτική που δεν συνιστάται. Τα ούρα χρησιμοποιούνται και για τοπική ελάφρυνση εξωτερικού πόνου. Ωστόσο, καμία θεραπεία που αφορά τα ούρα δεν συνιστάται ή επιβεβαιώνεται. Ο Παγκόσμιος Οργανισμός Υγείας σημειώνει ότι δεν βρέθηκαν παθογόνα στα ούρα που μπορεί να οδηγήσουν σε πολύ σοβαρά θέματα υγείας, παρόλα αυτά, συμπληρώνει ότι σε περιοχές που υπάρχει το *Schistosoma haematobium*, μεταδίδεται μέσω ούρων. Τέλος, άλλος λόγος κατάποσης ούρων είναι για σεξουαλική διέγερση, η λεγόμενη ουρολαγνεία, η οποία κατατάσσεται στις παραφιλίες.

## Παραπομπές


## Εξωτερικοί σύνδεσμοι
*Urine Therapy explained by Boulder resident Brother Sage

Κατηγορία:Ψευδοεπιστήμες
Κατηγορία:Σεξουαλικές πράξεις
Κατηγορία:Παραφιλίες
Κατηγορία:Δεξιότητες επιβίωσης
Κατηγορία:Ούρο
Καλλίπολη Πέλλας

Η **Καλλίπολη** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - Ιστορικά στοιχεία
Η Καλλίπολη βρίσκεται ανατολικά του ποταμού Μογλενίτσα (ή Αλμωπαίος) στην πεδιάδα των Γιαννιτσών, σε υψόμετρο 15 μέτρα ενώ απέχει περίπου 9 χλμ. Α.-ΒΑ. από την Σκύδρα (έδρα του δήμου) και 78 χλμ. Δ.-ΒΔ. από την Θεσσαλονίκη. Στα ανατολικά του χωριού είναι το Τριφύλλι και το Παλαίφυτο ενώ βορειοανατολικά το Γυψοχώρι. Νότια περνάει η ΕΟ Θεσσαλονίκης - Έδεσσας και βόρεια η ΕΟ Φλώρινας - Θεσσαλονίκης.

Μετά την ανταλλαγή των πληθυσμών και τη Συνθήκη της Λωζάνης (24-7-1923) εγκαταστάθηκαν πρόσφυγες από την Ανατολική Ρωμυλία και τα χωριά Καλλίπολη, Εξαμίλι, Αρναούτκιοϊ και  Νεοχώριo (Γενίκιοϊ).

Οι κάτοικοί της ασχολούνται κυρίως με τη γεωργία και την κτηνοτροφία.

## Διοικητικά - Δημογραφικά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να προσαρτάται στην τότε κοινότητα Γυψόβου με την παλιά της ονομασία από την τουρκοκρατία ως *Καράμζα*. Το 1926 με το ΦΕΚ 97Α - 18/03/1926 μετονομάστηκε σε Καλλίπολις και το 1931 με το ΦΕΚ 2Α - 07/01/1931 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Σανδάλι αποτελούν την κοινότητα Καλλιπόλεως η οποία υπάγεται στη δημοτική ενότητα Μενηίδος του Δήμου Σκύδρας ενώ σύμφωνα με την απογραφή του 2011 απογράφησαν 456 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Καλλιπολη
Καλλιπολη
Ιερά Μητρόπολις Μπουένος Άιρες

Η **Ιερά Μητρόπολις Μπουένος Άιρες** (ισπ. *Arquidiócesis Ortodoxa de Buenos Aires y Sudamérica*) είναι μια από τις Μητροπόλεις του Οικουμενικού Πατριαρχείου, με έδρα το Μπουένος Άιρες στην Αργεντινή.

Η δικαιοδοσία της περιλαμβάνει τις χώρες: Αργεντινή, Βραζιλία, Ουρουγουάη, Χιλή, Παραγουάη, Περού, Βολιβία, Εκουαδόρ, Σουρινάμ, Γουιάνα και Γαλλική Γουιάνα.

Ο Μητροπολίτης της φέρει τον τίτλο «*Μητροπολίτης Μπουένος Άιρες, Υπέρτιμος και Έξαρχος Νοτίου Αμερικής*» και από το 2019 είναι ο Ιωσήφ (Μπος).

## Ιστορικά στοιχεία
Οι πρώτοι Ελληνορθόδοξοι έφτασαν στην Αργεντινή τη δεκαετία του 1880. Από το 1889 ασκούσαν τα θρησκευτικά τους καθήκοντα στη Ρωσική Ορθόδοξη Εκκλησία του Μπουένος Άυρες, τον πρώτο ορθόδοξο ναό που άνοιξε στην Αργεντινή.

Το 1905 ο ιερέας Δαμιανός, προερχόμενος από την Ελλάδα, εγκαταστάθηκε στο Berisso για να βοηθήσει τους Έλληνες μετανάστες και το 1907 ιδρύθηκε ένα παρεκκλήσι στην Galería Pacífico στην πόλη του Μπουένος Άιρες. Επίσης το 1905 εγκαινιάστηκε η πρώτη ελληνική εκκλησία αφιερωμένη στον Άγιο Νικόλαο στη Φλοριανόπολις (Βραζιλία). Αργότερα, δύο ακόμη παρεκκλήσια ιδρύθηκαν διαδοχικά στο Μπουένος Άιρες, στις γειτονιές του Παλέρμο και της Βίλα Κρέσπο, ώσπου από το 1926 χτίστηκε ο Καθεδρικός Ναός της Κοιμήσεως της Θεοτόκου. Τα σημαντικότερα κύματα Ελλήνων μεταναστών από την Ελλάδα και τη Μικρά Ασία έφτασαν στην Αργεντινή μεταξύ των ετών 1914 και 1935.

Στις 11 Μαΐου 1922, ο Πατριάρχης Κωνσταντινουπόλεως Μελέτιος δημιούργησε την Αρχιεπισκοπή Βορείου και Νοτίου Αμερικής με δικαιοδοσία σε ολόκληρη την αμερικανική ήπειρο, η οποία ανέλαβε όλες τις ενορίες που ως τότε υπάγονταν στην Εκκλησία της Ελλάδος. Το 1937 η Αρχιεπισκοπή έστειλε τον πρώτο μόνιμο ιερέα στο Μπουένος Άιρες, τον Αρχιμανδρίτη Φώτιο Πάντο. Το 1950 ο Αρχιμανδρίτης Ιάκωβος Παπαβασιλόπουλος αντικατέστησε τον Αρχιμανδρίτη Φώτιο.

Τον Μάρτιο του 1950 ο Αρχιεπίσκοπος Αμερικής επισκέφθηκε το Μπουένος Άιρες και συμφώνησε να στείλει εκεί έναν επίσκοπο. Έτσι, το 1952 δημιουργήθηκε επισκοπή στο Μπουένος Άιρες (υπαγόμενη στην Αρχιεπισκοπή, ως 10η αρχιεπισκοπική περιφέρεια), με πρώτο επίσκοπο τον Αβύδου Ειρηναίο. Το 1958 τον διαδέχθηκε ο Επίσκοπος Ροδοστόλου Τιμόθεος. Στις 15 Μαρτίου 1979 δημιουργήθηκε η Επισκοπή Μπουένος Άιρες και Νότιας Αμερικής ως τμήμα της Αρχιεπισκοπής Βορείου και Νοτίου Αμερικής. Στις 30 Ιουλίου 1996, η επισκοπή ανυψώθηκε σε Μητρόπολη και διαχωρίστηκε από την Αρχιεπισκοπή, και ο Επίσκοπος Γεννάδιος προήχθη σε Μητροπολίτη στις 24 Σεπτεμβρίου 1996.

Το 2019, ο Ιωσήφ Μπος εξελέγη Μητροπολίτης, γενόμενος έτσι ο πρώτος Αργεντίνος επίσκοπος της Ορθόδοξης Εκκλησίας.

## Επισκοπικός κατάλογος

μικρογραφία|δεξιά|260px|Ο ναός του Αγίου Νικολάου στο Μπουένος Άιρες

## Οργάνωση

### Μητροπολίτης
Από τις 29 Νοεμβρίου 2019, Μητροπολίτης είναι ο Ιωσήφ Μπος, ο πρώτος Αργεντίνος επίσκοπος της Ορθόδοξης Εκκλησίας.

### Βοηθοί επίσκοποι

### Μητροπολιτικές Περιφέρειες
Η επιφάνεια της Ιεράς Μητροπόλεως διαιρείται κατά περιοχές, προς καλύτερη εξυπηρέτηση των συγκεκριμένων ποιμαντικών και ιεραποστολικών αναγκών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Μπουενος Αιρες
Αντιπάθεια

Η **αντιπάθεια** είναι η αρνητική στάση μέχρι την απέχθεια και την αποστροφή για κάτι ή κάποιον, το αντίθετο της συμπάθειας. Αν και η αντιπάθεια μπορεί να προκληθεί από την εμπειρία, μερικές φορές υπάρχει χωρίς να υπάρχει μια λογική εξήγηση αιτίου-αποτελέσματος στα εμπλεκόμενα άτομα.

Η προέλευση της αντιπάθειας έχει υποβληθεί σε διάφορες φιλοσοφικές και ψυχολογικές εξηγήσεις, τις οποίες κάποιοι βρίσκουν πειστικές και άλλοι θεωρούν άκρως εικασιακές. Η εξερεύνηση μιας φιλοσοφικής πτυχής για την αντιπάθεια έχει βρεθεί σε ένα δοκίμιο του Τζων Λοκ, ενός πρώιμου σύγχρονου φιλόσοφου του 17ου αιώνα.

## Διαπροσωπική αντιπάθεια
Η διαπροσωπική αντιπάθεια συχνά αποδίδεται παράλογα σε τρόπους ή σε ορισμένα φυσικά χαρακτηριστικά, τα οποία γίνονται αντιληπτά ως σημάδια για χαρακτηριστικά χαρακτήρα (π.χ., κλειστά, βαθιά στραβά μάτια ως σημάδι βαρύτητας ή σκληρότητας). Επιπλέον, το αρνητικό συναίσθημα μερικές φορές λαμβάνει χώρα γρήγορα και χωρίς αιτιολογία, λειτουργώντας κάτω από το επίπεδο της προσοχής, θυμίζοντας έτσι μια αυτόματη διαδικασία.

Τα εμπειρικά ευρήματα του Τσέστερ Αλεξάντερ (Chester Alexander) υποδηλώνουν ότι ένα σημαντικό χαρακτηριστικό των αντιπαθειών είναι ότι είναι «περιθωριακές ως προς την αντανακλαστική συνείδηση». Ο Αλεξάντερ στήριξε αυτό το συμπέρασμα στο γεγονός ότι πολλά από τα υποκείμενα της μελέτης ανέφεραν ότι δεν σκέφτηκαν ποτέ πολύ τις αντιπάθειές τους, δεν προσπάθησαν να τις αναλύσουν ή να τις συζητήσουν με άλλους.

Η συμπάθεια και η αντιπάθεια τροποποιούν την κοινωνική συμπεριφορά. Αν και γενικά θεωρείται ότι η αντιπάθεια προκαλεί αποφυγή, ορισμένες εμπειρικές μελέτες συγκέντρωσαν στοιχεία ότι μια αντιπαθητική αντίδραση σε αντικείμενα δεν ακολουθήθηκε από καμία προσπάθεια αποφυγής μελλοντικών συναντήσεων.

### Ψυχολογία προσωπικότητας
Στην ψυχολογία προσωπικότητας, η αντιπάθεια μπορεί να σχετίζεται με χαμηλή τερπνότητα.

### Ψευδοαντιπάθεια
Η Σόφι Μπράιαντ παρατήρησε την εμφάνιση ψευδοαντιπάθειας, η οποία συνίσταται στην «απρόσεχτη και αυθαίρετη ερμηνεία των πράξεων και των εκφράσεων ενός άλλου ατόμου σύμφωνα με τη χειρότερη πλευρά του εαυτού του». Με άλλα λόγια, οι άνθρωποι τείνουν να προβάλλουν τα δικά τους ελαττώματα στους άλλους και να τα αντιπαθούν ή να τα μισούν. Η ψευδοαντιπάθεια βασίζεται στην (σιωπηρή) γνώση για τις αρνητικές πλευρές του χαρακτήρα ενός ατόμου. Η Μπράιαντ συγκρίνει το συναίσθημα που προκύπτει με «μια ορισμένη λανθασμένη αίσθηση κάθαρσης».

## Παραπομπές


Κατηγορία:Συναισθήματα
Κρηνίτσα Τρικάλων

μικρογραφία|Βλάστηση στους λόφους της περιοχής
Η **Κρηνίτσα** είναι πεδινός (καραγκούνικος) οικισμός της Περιφερειακής Ενότητας Τρικάλων στη Θεσσαλία σε υψόμετρο περίπου 106 μέτρων. Στα βορειοανατολικά της βρίσκεται ο Παλαιόπυργος, στα βόρεια το Αρδάνι, νότια το Λογγάκι, στα δυτικά η Περδικοράχη και στα ανατολικά η Ζηλευτή. Το όνομα είναι σλαβικής προέλευσης και σημαίνει πηγάδι (το μαρτυρά και η ύπαρξη πολλών πηγαδιών στην ευρύτερη περιοχή). Το χωριό αριθμεί 896 κατοίκους βάση της απογραφής του 2021. Οι εκκλησίες του είναι ο Ιερός Ναός Αγίου Δημητρίου, ο Ιερός Ναός Αγίων Κωνσταντίνου & Ελένης που είναι και ο πολιούχος, ο Ιερός Ναός του Αγίου Νικολάου με σπάνιες αγιογραφίες του 17 ου αιώνα και τέλος το ξωκλήσι της Μεταμόρφωσης του Σωτήρος. Από το 2011 η περιοχή έχει ενσωματωθεί στα Τρίκαλα. 

Κατά την διάρκεια των εργασιών του αυτοκινητόδρομου *Ε-65* στη θέση «Ντρογκάρι» Κρηνίτσας ήρθαν στο φως κατάλοιπα (δόμοι) λατομικής περιοχής, που αποτελεί το μοναδικό σωζόμενο δείγμα εξόρυξης λίθων στην ευρύτερη περιοχή της Θεσσαλίας. Λόγω έλλειψης αρχαιολογικών ευρημάτων, η θέση δεν δύναται να χρονολογηθεί.

Υπάρχουν μαρτυρίες από τους κώδικες των Μοναστηριών των Μετεώρων για κατοίκους της Κρηνίτσας αφιερωτές των Μονών από τον 15ο αιώνα.

Κατά την περίοδο του Β Παγκοσμίου πολέμου έπεσαν ηρωικά 2 άτομα και για τη μνήμη τους υπάρχει μνημείο στο Παλαιό σχολείο του χωριού όπου ο πρόεδρος του χωριού καταθέτει στεφάνι στις εθνικές εορτές.

Στην περιοχή εκτός των  άλλων καλλιεργειών ευδοκιμεί η καλλιέργεια αμπέλου και ελιάς.

Στο χωριό δραστηριοποιείται ο Μορφωτικός Σύλλογος Κρηνίτσας,το Ε.Π.Ο.Σ.

Στις 20 Μαΐου γίνεται αναβίωση του παλαιού πανηγυριού του Αγίου Κωνσταντίνου.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Star Wars: Skywalker - Η Άνοδος

Το ***Star Wars: Skywalker - Η Άνοδος*** (γνωστό και ως ***Star Wars: Επεισόδιο 9- Skywalker - Η Άνοδος***· πρωτότυπη γλώσσα: ***Star Wars: The Rise of Skywalker***) είναι μία Αμερικάνικη ταινία που συν-γράφτηκε και σκηνοθετήθηκε από τον Τζέι Τζέι Έιμπραμς. Η παραγωγή έγινε από την Lucasfilm και την εταιρία του Eiμπραμς, Bad Robot Productions και η διανομή έγινε από την Walt Disney Studios Motion Pictures. Είναι η τρίτη ταινία της σίκουελ τριλογίας ''Star Wars'', μετά τα ''Η Δύναμη Ξυπνάει'' (2015) και ''Οι Τελευταίοι Τζεντάι'' (2017), και το τελευταίο "επεισόδιο" του Skywalker Saga.

Μετά από αρχικές αναφορές πως ο σκηνοθέτης του *Οι Τελευταίοι Τζεντάι*, Ράιαν Τζόνσον, θα έγραφε το σενάριο του *Skywalker Η Άνοδος*, τον Αύγουστο του 2015, ο Κόλιν Τρέβοροου προσλήφθηκε να σκηνοθετήσει και να γράψει το σενάριο της ταινίας μαζί με τον συνεργάτη του Ντέρεκ Κόνολι. Τον Σεπτέμβριο του 2017, ο Τρέβοροου άφησε το πρότζεκτ και ο Έιμπραμς επέστρεψε ως σκηνοθέτης. Ο Τζον Γουίλιαμς, που έγραψε την μουσική των προηγούμενων ταινιών, επέστρεψε και για αυτήν. Τα γυρίσματα ξεκίνησαν τον Αύγουστο του 2018 στο Pinewood Studios στην Αγγλία και ολοκληρώθηκαν τον Φεβρουάριο του 2019. Με τον προϋπολογισμό των 275 εκατομμυρίων δολαρίων, είναι μία από τις πιο ακριβές ταινίες όλων των εποχών. 

Το *Skywalker Η Άνοδος* έκανε πρεμιέρα στο Λος Άντζελες στις 16 Δεκεμβρίου του 2019 και κυκλοφόρησε στις ΗΠΑ στις 20 Δεκεμβρίου. Η ταινία έλαβε μικτές κριτικές και έβγαλε πάνω από 1,074 δισεκατομμύρια δολάρια παγκοσμίως, γίνοντας η 7η πιο κερδοφόρα ταινία του 2019 και η 34η ταινία με τις μεγαλύτερες εισπράξεις όλων των εποχών. Έλαβε τρεις υποψηφιότητες στα Όσκαρ και άλλες τρεις στα Βραβεία Βρετανικής Ακαδημίας Κινηματογράφου. Κέρδισε πέντε βραβεία στα Βραβεία Saturn.

## Παραπομπές


## Εξωτερικοί Σύνδεσμοι

* 
* 

Κατηγορία:Ταινίες του 2019
Κατηγορία:Αμερικανικές ταινίες
Κατηγορία:Αμερικανικές 3D ταινίες
Κατηγορία:Αμερικανικές ταινίες δράσης
Κατηγορία:Αμερικανικές ταινίες επιστημονικής φαντασίας
Κατηγορία:Αγγλόφωνες ταινίες
Κατηγορία:Διαστημική περιπέτεια (ταινίες)
Κατηγορία:Ταινίες με μουσική σύνθεση Τζον Γουίλιαμς
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στην Ιορδανία
Κατηγορία:Ταινίες IMAX
Κατηγορία:Ταινίες Star Wars Skywalker Saga
Κατηγορία:Ταινίες σίκουελ
Κατηγορία:Ταινίες σε παραγωγή Κάθλιν Κένεντι
Solo: A Star Wars Story

Το ***Solo: A Star Wars Story*** (γνωστό και ως ***Solo***) είναι μία Αμερικάνικη ταινία διαστημικού Γουέστερν βασισμένη στον χαρακτήρα του *[[Star Wars]]* Χαν Σόλο. Η ταινία σκηνοθετήθηκε από τον Ρον Χάουαρντ, η παραγωγή έγινε από την Lucasfilm και η διανομή από την Walt Disney Studios Motion Pictures. Είναι η δεύτερη ταινία ανθολογίας του ''Star Wars'' μετά το ''Rogue One'' (2016). Ο Άλντεν Έρενραϊχ πρωταγωνιστεί στον ρόλο του Χαν Σόλο, μαζί με τους Γούντι Χάρελσον, Εμίλια Κλαρκ, Ντόναλντ Γκλόβερ, Θάντι Νιούτον, Φίμπι Γουόλερ-Μπριτζ, Τζούνας Σουοτάμο και Πολ Μπέτανι.

Ο Τζορτζ Λούκας ξεκίνησε να αναπτύσσει ένα πρίκουελ με τον Χαν Σόλο με τον Λόρενς Κάσνταν να γράφει το σενάριο. Μετά την πώληση της Lucasfilm στην Disney το 2012, ο Κάσνταν προσλήφθηκε για να γράψει το σενάριο του ''Η Δύναμη Ξυπνάει'' (2015), με τον γιο του τον Κάσνταν να ολοκληρώνει το σενάριο. Τα γυρίσματα ξεκίνησαν τον Ιανουάριο του 2017 στο Pinewood Studios με τους σκηνοθέτες Φιλ Λορντ και Κρίστοφερ Μίλερ. Και οι δύο απολύθηκαν και αντικαταστάθηκαν από τον Χάουαρντ. Το *Solo* είναι μία από τις πιο ακριβές ταινίες όλων των εποχών με τον προϋπολογισμό του να είναι τουλάχιστον 275 εκατομμύρια δολάρια.

Το *Solo* κυκλοφόρησε στις ΗΠΑ στις 25 Μάϊου του 2018 και έλαβε γενικά θετικές κριτικές. Έγινε η πρώτη εισπρακτική αποτυχία του *Star Wars* αφού εισέπραξε μόνο 393 εκατομμύρια δολάρια παγκοσμίως. Έλαβε μία υποψηφιότητα για καλύτερα οπτικά εφέ στα Όσκαρ.

## Σημειώσεις


## Παραπομπές


## Εξωτερικοί σύνδεσμοι
* 
*  at 
* 

Κατηγορία:Ταινίες του 2018
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές 3D ταινίες
Κατηγορία:Ταινίες γυρισμένες στην Ιταλία
Κατηγορία:Αμερικανικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες παραγωγής Lucasfilm
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες IMAX
Κατηγορία:Ταινίες spin-off Star Wars
Κατηγορία:Ταινίες ιντέρκουελ
Κατηγορία:Ταινίες σε παραγωγή Κάθλιν Κένεντι
Λιποχώρι Πέλλας

Το **Λιποχώρι** ή **Κάτω Λιποχώρι** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - Ιστορικά στοιχεία
Το Λιποχώρι βρίσκεται δίπλα στις ανατολικές όχθες του ποταμού Μογλενίτσα (ή Αλμωπαίος) στην πεδιάδα των Γιαννιτσών, σε υψόμετρο 25 μέτρα ενώ απέχει μόλις 3 χλμ. ΝΑ. από την Σκύδρα (έδρα του δήμου) και 71 χλμ. Δ.-ΒΔ. από την Θεσσαλονίκη. Οι κάτοικοι του χωριού ασχολούνται κυρίως με τη γεωργία (ροδακινιές και σπαράγγια). Ενοριακός ναός είναι η εκκλησία Τρεις Άγιοι ενώ παλιός η εκκλησία του Αγίου Γεωργίου.

Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να προσαρτάται στην τότε κοινότητα Βέρτεκοπ (σημερινή Σκύδρα). Το 1930 με το ΦΕΚ 350Α - 14/10/1930 ορίστηκε έδρα της νεοϊδρυθείσας κοινότητας Κάτω Λιποχωρίου και το 1984 μετονομάστηκε σε Λιποχώριον. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Λιποχωρίου η οποία υπάγεται στη δημοτική ενότητα Σκύδρας του Δήμου Σκύδρας ενώ σύμφωνα με την απογραφή του 2011 απογράφησαν 1.031 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

*Απογράφεται ως Κάτω Λιποχώρι

Από το Λιποχώρι ήταν η Λεμονιά Χουτουρίδου, τροχοπεδήτρια του ΟΣΕ που στις 31/3/1987 στην σύγκρουση τραίνων στα Λιβερά, απέτρεψε με την αυτοθυσία της τον θάνατο 25 επιβατών.

## Εξωτερικοί σύνδεσμοι
* Λιποχώρι Σκύδρας Ιερός Ναός Τριών Αγίων στο https://www.youtube.com/
* 43 χρόνια από την πλημμύρα που στοίχισε τρεις ζωές στο Λιποχώρι από τον ιστότοπο https://www.aridaia365.gr/

## Παραπομπές


Λιποχωρι
Λιποχωρι
Νέα Ζωή Πέλλας

Η **Νέα Ζωή** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - Ιστορικά στοιχεία
Η Νέα Ζωή βρίσκεται στους πρόποδες του όρους Πάϊκου στα Στενά Αψάλου (βιότοπος Natura) σε απόσταση περίπου 13 χλμ. Β.-ΒΔ. από την Σκύδρα (έδρα του δήμου) και 82 χλμ. Δ.-ΒΔ. από την Θεσσαλονίκη. Δίπλα και ανατολικά του περνάει η Ε.Ο. Θεσσαλονίκης - Αριδαίας. Είναι κτισμένη σε περιοχή με πολλή πράσινο και άφθονα νερά σε υψόμετρο 130 μέτρα που την περίοδο της τουρκοκρατίας ήταν τσιφλίκι Τούρκων μπέηδων. Οι κάτοικοί του ασχολούνται με την κτηνοτροφία και λιγότερο με τη γεωργία.
αριστερά|μικρογραφία|200x200εσ|Ο "Τρύπιος Βράχος", λίγο έξω από τη Νέα Ζωή
Το χωριό ιδρύθηκε από Πόντιους πρόσφυγες, μετά την ανταλλαγή των πληθυσμών του 1922, η πλειοψηφία των οποίων προέρχονται από την περιοχή της Αργυρούπολης και τα χωριά του Καρς. και το μόνο κτίσμα  που υπήρχε ήταν ο σταθμός του "τραίνου της Καράτζοβας" (Ντεκοβίλ) δίπλα στις γραμμές. Το 1938, εγκαταστάθηκαν και ορισμένες οικογένειες Βλάχων από την Ήπειρο.

Αξιοθέατο της Νέας Ζωής είναι ο "Τρύπιος Βράχος" στη νοτιοανατολική άκρη του χωριού με την περίεργη μορφολογία του και το κοντινό του εξωκλήσι της Ζωοδόχου Πηγής.

Πρίν από τον δεύτερο παγκόσμιο πόλεμο υπήρχε στην περιοχή δάσος από μεγάλες βελανιδιές, το οποίο όμως ξυλεύθηκε κατά την διάρκεια του πολέμου. Σήμερα η περιοχή εξακολουθεί είναι πλούσια σε βλάστηση και μια βόλτα στην περιοχή αξίζει τον κόπο.

## Διοικητικά - Πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1924 στο ΦΕΚ 138Α - 20/06/1924 να προσαρτάται στην τότε κοινότητα Λούκοβιτς (σημερινή Σωτήρα). Το 1930 με το ΦΕΚ 350Α - 14/10/1930 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Νέας Ζωής η οποία υπάγεται στη δημοτική ενότητα Σκύδρας του Δήμου Σκύδρας ενώ σύμφωνα με την απογραφή του 2011 απογράφησαν 151 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Νεα Ζωη
Νεα Ζωη
Σχέδιο πραξικοπήματος στη Γερμανία (2022)

Το 2022 αποκαλύφθηκε ότι μια εξτρεμιστική οργάνωση στη Γερμανία, η Πατριωτική Ένωση (γερ.: *Patriotische Union*), σχεδίαζε να οργανώσει πραξικόπημα στη χώρα, με σκοπό να εγκαθιδρύσει ένα αυταρχικό καθεστώς στα πρότυπα της Γερμανικής Αυτοκρατορίας, με αρχηγό του κράτους τον αριστοκράτη Χάινριχ Ρόις (αυτο-ανακηρυγμένος ως "*Πρίγκιψ Χάινριχ XIII*"). Οι γερμανικές αρχές, εξάρθρωσαν και αποκάλυψαν την οργάνωση, συλλαμβάνοντας (μεταξύ άλλων και του Ρόις) στις 7 Δεκεμβρίου του 2022, αποτρέποντας το πραξικόπημα.

Η συγκεκριμένη οργάνωση, ανήκει σε μια ευρύτερη κατηγορία ομάδων που επιθυμούν αναβίωση της Γερμανικής Αυτοκρατορίας, και είχε ως στόχο να ανατρέψει το τρέχον πολιτικό σύστημα στη Γερμανία και να εγκαθιδρύσει μια δική της κυβέρνηση, το "Συμβούλιο" (γερ."*Dar Rat*"). Από τον Νοέμβρη του 2021, η οργάνωση είχε οργανώσει επίθεση στην Μπούντεσταγκ (Κοινοβούλιο) και δημόσιες συλλήψεις πολιτικών προσώπων, με απώτερο στόχο τη δημιουργία χάους και την *de facto* κατάργηση του Συντάγματος, και εν τέλει την ανάληψη της εξουσίας. Η οργάνωση διέθετε και ένοπλο βραχίονα, στον οποίον μετείχαν μέλη του Γερμανικού Στρατού και των ειδικών δυνάμεων της Bundeswehr. Η αποτροπή του πραξικοπήματος, θεωρήθηκε ως η μεγαλύτερη τέτοιου είδους επιχείρηση στη νεότερη γερμανική ιστορία. Συνολικά οι ερευνήθηκαν 130 τοποθεσίες και 25 συλλήψεις κορυφαίων στελεχών εκτός του Ρόις, μεταξύ άλλων και της πρώην βουλευτού του κόμματος Εναλλακτική για τη Γερμανία Μπιρτζίτ Μάλζακ-Βίνκεμαν.

## Παραπομπές


Κατηγορία:Πολιτική ιστορία της Γερμανίας
Βιλαέτι της Βαγδάτης

Το **Βιλαέτι της Βαγδάτης** (, , σύγχρονα τουρκικά: *Bağdat Vilâyeti*) ήταν διοικητική διαίρεση πρώτου επιπέδου (βιλαέτι) της Οθωμανικής Αυτοκρατορίας στο σύγχρονο κεντρικό Ιράκ. Πρωτεύουσα ήταν η Βαγδάτη.

Στις αρχές του 20ου αιώνα φέρεται να είχε έκταση 141.160 χλμ2, ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό σε 850.000 κατοίκους. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή», ανάλογα με την περιοχή από την οποία συγκεντρώθηκαν.

## Δημογραφικά στοιχεία
Η τελευταία Οθωμανική Απογραφή του 1917 ανέφερε ότι στο Σαντζάκι της Βαγδάτης από τους 202.000 κατοίκους, 88.000 ήταν Εβραίοι, 12.000 ήταν Χριστιανοί, 8.000 ήταν Κούρδοι, 800 ήταν Πέρσες και οι υπόλοιποι ήταν Άραβες και άλλοι Μουσουλμάνοι.

## Ιστορία
Το 1869, ο Μιντχάτ Πασάς ορίστηκε ως κυβερνήτης της Βαγδάτης. Επέκτεινε την οθωμανική δικαιοδοσία μέχρι την πόλη Αλ-Μπίντα, αφού είχε εγκαταστήσει την εξουσία του στο Νατζντ. Τον Ιανουάριο του 1872, το Κατάρ ορίστηκε ως καζάς υπό το Σαντζάκι του Νατζντ. Ωστόσο, οι σχέσεις με τις οθωμανικές αρχές έγιναν εχθρικές τόσο στην Αλ-Μπίντα όσο και στο Νατζντ, οδηγώντας τελικά στη Μάχη του Αλ Ουάιμπα, στην οποία οι Οθωμανοί ηττήθηκαν.

## Παραπομπές


## Εξωτερικοί σύνδεσμοι

* 

Βαγδατης
Κατηγορία:Βαγδάτη
Τόλουιν

Το **Τόλουιν** () είναι πόλη στην επαρχία Γης του Πυρός, Ανταρκτικής και Νήσων Νοτίου Ατλαντικού, στην Αργεντινή. Ο πληθυσμός ανέρχεται στους 9.879 κατοίκους σύμφωνα με την απογραφή του 2022. Βρίσκεται στην κορυφή της ανατολικής όχθης της λίμνης Φανιάνο, στο νότιο τμήμα της Μεγάλης Νήσου Γης του Πυρός, μεταξύ της Ουσουάια και του Ρίο Γκράντε.

Είναι ο τρίτος μεγαλύτερος οικισμός στο τμήμα της Αργεντινής, στην επαρχία Γης του Πυρός, μετά την Ουσουάια και το Ρίο Γκράντε. Λόγω της σημαντικής πληθυσμιακής του αύξησης, η διοικητική του υπόσταση άλλαξε από κοινότητα σε δήμο το 2012.

Το Τόλουιν ιδρύθηκε στις 9 Οκτωβρίου 1972. Η λέξη σημαίνει «καρδιά» στη γλώσσα των ιθαγενών Σελκ’ναμ ή Σελκμάν (*Selk’nam*), φυλής της Παταγονίας. Είναι η μοναδική πόλη μεταξύ της Ουσουάια (σε απόσταση 100&nbsp;χλμ.) και του Ρίο Γκράντε (στα 105 χλμ.) επί της Εθνικής Διαδρομής Νο&nbsp;3 (*Ruta Nacional Nº 3*), η οποία διασχίζει ολόκληρη την επαρχία. Στην πόλη υπάρχει μικρό αεροδρόμιο .

## Κλίμα
Το Τόλουιν έχει κλίμα τούνδρας (Κλιματική ταξινόμηση Κέππεν, *ET*) που συνορεύει στενά με υποπολικό ωκεάνιο κλίμα (*Cfc*) και υποανταρκτικό ηπειρωτικό κλίμα (*Dfc*).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Τζέιμι Χάινεμαν

Ο  **Τζέιμι Χάινεμαν** (James Franklin Hyneman, γεννημένος στις 25 Σεπτεμβρίου 1956) είναι ένας Αμερικανός ειδικός στα ειδικά εφέ που είναι περισσότερο γνωστός ως πρώην συν-παρουσιαστής της τηλεοπτικής σειράς MythBusters μαζί με τον Adam Savage, όπου έγινε γνωστός για το χαρακτηριστικό του μπερέ και το μουστάκι του.  Είναι επίσης ιδιοκτήτης του M5 Industries, του εργαστηρίου ειδικών εφέ όπου γυρίστηκε το MythBusters. Είναι γνωστός ανάμεσα στους θιασώτες του Robot Wars για τη συμμετοχή του στο ρομπότ Blendo, η οποία θεωρήθηκε πολύ επικίνδυνη για να μπει στον διαγωνισμό. Είναι ο εφευρέτης του Sentry, ενός μη επανδρωμένου πυροσβεστικού ρομποτικού οχήματος. Είναι επίσης ένας από τους σχεδιαστές του εναέριου καλωδιακού ρομποτικού συστήματος κάμερας Wavecam που χρησιμοποιείται σε αθλητικές και ψυχαγωγικές εκδηλώσεις.

## Νεανικά χρόνια
Ο Χάινμαν γεννήθηκε στο Μάρσαλ του Μίσιγκαν και μεγάλωσε σε μια φάρμα στο Κολόμπους της Ιντιάνα. Είπε, "Ήμουν ένα προβληματικό παιδί, να είμαι σίγουρος. Έφυγα από το σπίτι στα 14 μου και έκανα ωτοστόπ σε όλη τη χώρα." Ως παιδί, ο Hyneman περνούσε χρόνο στο Πανεπιστήμιο της Ιντιάνα, όπου η μητέρα του ήταν πτυχιούχος βιβλιοθηκάριος.  Ο Hyneman αποφοίτησε από το Columbus North High School το 1974.

## Ακαδημαϊκή ζωή
Απέκτησε πτυχίο στη ρωσική γλωσσολογία από το Πανεπιστήμιο της Ιντιάνα.

Τον Νοέμβριο του 2021, ο Hyneman διορίστηκε καθηγητής πρακτικής στο Πανεπιστήμιο LUT στη Lappeenranta της Φινλανδίας, για πενταετή θητεία μέχρι τον Νοέμβριο του 2026.

## Επίτιμοι τίτλοι σπουδών
Έλαβε τιμητικά διδακτορικό Μηχανικών από το Πανεπιστήμιο Villanova στις 16 Μαΐου 2010, και εκφώνησε την εναρκτήρια ομιλία . Στις 25 Νοεμβρίου 2011, ο Hyneman αναγορεύτηκε επίτιμος διδάκτορας από το Πανεπιστήμιο του Twente για τον ρόλο του στη διάδοση της επιστήμης και της τεχνολογίας.Τον Φεβρουάριο του 2017 ανακηρύχθηκε ένας από τους δεκατέσσερις νέους επίτιμους διδάκτορες τεχνολογίας από το Τεχνολογικό Πανεπιστήμιο Lappeenranta.

## Καριέρα
Ο Hyneman έχει εργαστεί ως καπετάνιος σκαφών, πιστοποιημένος πλοίαρχος κατάδυσης, ειδικός σε θέματα επιβίωσης στην άγρια φύση, γλωσσολόγος, ιδιοκτήτης καταστήματος κατοικίδιων σε εμπορικό κέντρο σε ηλικία 15 ετών, μηχανικός, επιθεωρητής σκυροδέματος και σεφ. Η πιο αξιοσημείωτη στιγμή της καριέρας του είναι ως  συμπαρουσιαστής του MythBusters (2003–2018).

## Προσωπική ζωή
Το 1984, ο Hyneman γνώρισε την καθηγήτρια επιστήμης Eileen Walsh όταν ήταν ιδιοκτήτης μιας επιχείρησης ναύλωσης καταδύσεων ιστιοφόρου στις Παρθένες Νήσους. Ο Hyneman και η Walsh παντρεύτηκαν το 1989.

Ο Hyneman είναι σκεπτικιστής και άθεος.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκεπτικιστές
Κατηγορία:Καλλιτέχνες ειδικών εφέ
Οπτικοποίηση δεδομένων

**Οπτικοποίηση Δεδομένων** αποτελεί τη διαδικασία μετατροπής των αριθμητικών δεδομένων σε εικόνα με σκοπό την ερμηνεία των πληροφοριών και των συνδέσμων οι οποίοι περιέχονται σε αυτά. Η οπτικοποίηση βοηθά στην κατανόηση των πληροφοριών που έχουν παραχθεί από κάποια μορφή Ανάλυσης δεδομένων παρουσιάζοντας τα με τη βοήθεια γραφημάτων, ραβδογραμμάτων, χαρτών κ.α. Αυτό μπορεί να επιτευχθεί μέσω εντολών όπως για παράδειγμα ggplot2.

## Διαχωρισμός Τύπων Οπτικοποίησης
Η **Οπτικοποίηση Δεδομένων**, σύμφωνα με τους  Tory και Möller (2004). Wong χωρίζεται σε δύο κατηγορίες:

* Την **Επιστημονική Οπτικοποίηση** (Scientific Visualization ), όπου τα δεδομένα αντλούνται από συνεχή υποδείγματα 
* και την **Οπτικοποίηση Πληροφοριών** (Information Visualization ), όπου τα δεδομένα αντλούνται από διακριτά υποδείγματα

## Ιστορία
Το **1997** οι **Wong και Bergeron** χώρισαν την εξέλιξη της οπτικοποίησης δεδομένων σε 4 περιόδους με βάση κάποια ορόσημα στον τομέα της συγκεκριμένης επιστήμης.

* Η πρώτη περίοδος είναι η περίοδος μέχρι το 1976 όπου οι επιστήμονες της Στατιστικής χρησιμοποιούσαν δισδιάστατα γραφήματα, σχεδιασμένα πάνω σε ειδικά διαμορφωμένα φύλλα. Τα γραφήματα όπως είναι φυσικό αφορούσαν μικρό όγκο δεδομένων και συνήθως κατασκευάζονταν για να προτείνουν κατάλληλη στατιστική μέθοδο επεξεργασίας τους.
* Η δεύτερη περίοδος είναι η περίοδος 1977-1985 και αναφέρεται σαν περίοδος «Αφύπνισης» του τομέα. Ο χαρακτηρισμός αυτός οφείλεται σε μεγάλο βαθμό στο έργο του Tukey το 1977 για την Διερευνητική Ανάλυση Δεδομένων (Exploratory Data Analysis). Πρόκειται για έναν νέο τρόπο σκέψης που θα βοηθήσει τον επιστημονικό κόσμο να αποκωδικοποιήσει πληροφορίες που εμπεριέχονται στα δεδομένα. Αυτή την εποχή εισάγονται και για πρώτη φορά οι ηλεκτρονικοί υπολογιστές όπου αναλαμβάνουν πλέον τους πολύπλοκους χρονοβόρους στατιστικούς υπολογισμούς και τους εκτελούν σε πολύ μικρούς χρόνους. Επίσης τα βελτιωμένα γραφικά των υπολογιστών «μετατρέπουν» τα δεδομένα που απασχολούν τους μελετητές σε δισδιάστατα, τρισδιάστατα και πολλές φορές πολυδιάστατα.
* Η περίοδος 1986-1991 χαρακτηρίζεται ως περίοδος «ανακάλυψης». Το 1986 διατυπώνεται για πρώτη φορά η εφαρμογή γραφικών τεχνικών στην επιστήμη των υπολογιστών και εισάγεται ο όρος ViSC (Visualization in Scientific Computing) ενώ την επόμενη κιόλας χρονιά οι επιστήμονες δηλώνουν την ανάγκη χρήσης οπτικοποίησης στις επιστήμες. Έτσι λόγω αυτών των παραγόντων οι επιστήμονες ωθούνται να ανακαλύψουν πολλές καινούργιες μεθόδους οπτικοποίησης για δεδομένα πολλών διαστάσεων χρησιμοποιώντας εμπλουτισμένα γραφικά και αμφίδρομες τεχνικές αναπαράστασης.
* Η τελευταία περίοδος ξεκινά το 1992 και εκτείνεται μέχρι και σήμερα. Μέσα στο διάστημα αυτό προέκυψαν λίγες νέες τεχνικές ωστόσο έχει γίνει πρόοδος όσο αφορά τη βελτίωση παλαιότερων τεχνικών και το συνδυασμό τεχνικών για καλύτερα αποτελέσματα. Μια καινοτομία αυτή της περιόδου είναι οι τρισδιάστατες ταχείες προβολές (animation).

## Πηγές
* https://www.techtarget.com/searchbusinessanalytics/definition/data-visualization
* Γραφικές Μέθοδοι Παρουσίασης Πολυδιάστατων Δεδομένων - Κωνσταντίνος Ρ. Ράτσης (2009)

Κατηγορία:Δεδομένα
Πιπιλιά

thumb|right|Πιπιλιές στον λαιμό
Μια **πιπιλιά** είναι μώλωπας που προκαλείται από φιλί ή ρούφηγμα του δέρματος, συνήθως στο λαιμό, στο χέρι ή στο λοβό του αυτιού. Η πιπιλιά είναι αρκετή για να διαρραγούν μικρά επιφανειακά αιμοφόρα αγγεία κάτω από το δέρμα.

Οι πιπιλιές συνήθως κρατούν 5 με 12 ημέρες και μπορούν να αντιμετωπιστούν όπως και άλλοι μώλωπες. 

## Παραπομπές


## Εξωτερικοί σύνδεσμοι

Κατηγορία:Σεξουαλικές πράξεις
Κατηγορία:Τραυματισμοί
Αντώνης Παραγυιός

Ο **Αντώνης Παραγυιός** (15 Αυγούστου 1929 - 28 Νοεμβρίου 2023) ήταν Έλληνας διεθνής ποδοσφαιριστής που αγωνίστηκε ως αμυντικός. Το παρατσούκλι του ήταν Λιονταράκι, λόγω του δυναμικού τρόπου που αγωνιζόταν.

Ξεκίνησε την καριέρα του το 1948 και έφτασε τις 125 συμμετοχές σε επίσημους αγώνες με την ΑΕΚ: 90 στο Πρωτάθλημα Αθηνών, 8 στο Πανελλήνιο Πρωτάθλημα και 27 στο Κύπελλο Ελλάδας. Το 1957 ένας σοβαρός τραυματισμός στο γόνατο τον ανάγκασε να τελειώσει πολύ νωρίς την καριέρα του, σε ηλικία 28 ετών.

Είχε αγωνιστεί δύο φορές με την Εθνική Ελλάδος μεταξύ 1950 και 1951.

Ήταν ο γηραιότερος εν ζωή παλαίμαχος της ΑΕΚ. Απεβίωσε στις 28 Νοεμβρίου 2023, σε ηλικία 94 ετών.

## Διακρίσεις

; ΑΕΚ Αθηνών
* Κύπελλο Ελλάδας : 1948–49, 1949–50, 1955–56
* Πρωτάθλημα Ποδοσφαιρικών Σωματείων Αθηνών : 1949–50

## Παραπομπές


## Εξωτερικοί σύνδεσμοι
* *Η Ιστορία της ΑΕΚ*, Έκδοση *Γ.Χ. Αλεξανδρής*, Αθήνα 1996
* *Εθνική Ελλάδος πορεία μέσα στο χρόνο*, *Εκδόσεις Παπαζήση* Αθήνα 2001
* https://www.karpathiakanea.gr/paragios-aek-1950-karpathos/

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Βιοτρομοκρατία

[μικρογραφία|Αεροπόρος των Ηνωμένων Πολιτειών φορά μάσκα και κουκούλα [Πυρηνικός πόλεμος|πυρηνικού, βιολογικού και χημικού πολέμου τύπου M-17]]

Η **Βιοτρομοκρατία** είναι τύπος τρομοκρατικής ενέργειας που περιλαμβάνει την σκόπιμη απελευθέρωση ή διάδοση βιολογικών παραγόντων.  Αυτοί οι παράγοντες μπορεί να είναι βακτήρια, ιοί, έντομα, μύκητες και/ή τοξίνες σε φυσική ή τροποποιημένη από τον άνθρωπο μορφή, με τον ίδιο τρόπο όπως στον βιολογικό πόλεμο.  Επιπλέον, οι σύγχρονες αγροτοβιομηχανικές επιχειρήσεις είναι ευάλωτες σε τέτοιες επιθέσεις από τρομοκράτες οι οποίες μπορούν να βλάψουν σοβαρά την οικονομία καθώς και την εμπιστοσύνη των καταναλωτών .  Η τελευταία καταστροφική δραστηριότητα ονομάζεται **αγροβιοτρομοκρατία**. 

## Ορισμός
Η βιοτρομοκρατία είναι η σκόπιμη απελευθέρωση ιών, βακτηρίων, τοξινών ή άλλων επιβλαβών παραγόντων για να προκαλέσει ασθένεια ή θάνατο σε ανθρώπους, ζώα ή φυτά.  Αυτοί οι παράγοντες απαντώνται συνήθως στη φύση, αλλά θα μπορούσαν να μεταλλαχθούν ή να αλλοιωθούν για να αυξήσουν την ικανότητά τους να προκαλούν ασθένειες, να τους καταστήσουν ανθεκτικούς στα τρέχοντα φάρμακα ή να αυξήσουν την ικανότητά τους να εξαπλώνονται στο περιβάλλον. Οι βιολογικοί παράγοντες μπορούν να διαδοθούν μέσω του αέρα, του νερού ή στα τρόφιμα. Οι βιολογικοί παράγοντες είναι ελκυστικοί σε τρομοκράτες επειδή είναι εξαιρετικά δύσκολο να εντοπιστούν και δεν προκαλούν ασθένεια για αρκετές ώρες έως αρκετές ημέρες. Ορισμένοι παράγοντες βιοτρομοκρατίας, όπως ο ιός της ευλογιάς, μπορούν να μεταδοθούν από άτομο σε άτομο και κάποιοι, όπως ο άνθρακας, δεν μπορούν.   Η βιοτρομοκρατία μπορεί να ευνοείται επειδή οι βιολογικοί παράγοντες είναι σχετικά εύκολοι και φθηνοί στην απόκτηση, οι οποίοι μπορούν εύκολα να διαδοθούν και μπορούν να προκαλέσουν εκτεταμένο φόβο και πανικό πέρα από την πραγματική σωματική βλάβη.  Η στρατιωτική ηγεσία χωρών, ωστόσο, έχουν μάθει ότι, ως στρατιωτικό πλεονέκτημα, η βιοτρομοκρατία έχει ορισμένους σημαντικούς περιορισμούς, όποως το ότι είναι δύσκολο να χρησιμοποιηθεί ένα βιολογικό όπλο με τρόπο που να επηρεάζει μόνο τον εχθρό και όχι τις φιλικές δυνάμεις. Ένα βιολογικό όπλο είναι χρήσιμο στους τρομοκράτες κυρίως ως μέθοδος δημιουργίας μαζικού πανικού και αναστάτωσης σε ένα κράτος ή μια χώρα. Ωστόσο, τεχνολόγοι όπως ο Μπιλ Τζόι έχουν προειδοποιήσει για την πιθανή δύναμη που θα μπορούσε να δώσει η γενετική μηχανική στα χέρια των μελλοντικών βιοτρομοκρατών. 

## Παραδείγματα
Η Ιαπωνική θρησκευτική σέκτα Αούμ Σινρίκιο, τον Μάρτιο του 1995 προχώρησε σε μια βιοτρομοκρατική επίθεση με αέριο σαρίν στο μετρό του Τόκιο, η οποία στοίχισε τη ζωή σε 13 ανθρώπους και προκάλεσε σοβαρά προβλήματα υγείας σε άλλους 6.300. 

Τον Σεπτέμβριο του 2001, ξέσπασαν αρκετές περιπτώσεις μόλυνσης από άνθρακα στις Ηνωμένες Πολιτείες, που προφανώς προκλήθηκαν εσκεμμένα. Επιστολές με μολυσματικό άνθρακα παραδόθηκαν ταυτόχρονα στα γραφεία των μέσων ενημέρωσης και στο Κογκρέσο των ΗΠΑ, παράλληλα με μια διφορούμενη υπόθεση στη Χιλή. Από αυτές τις επιστολές βρήκαν τον θάνατο πέντε άνθρωποι. 

## Παραπομπές


Κατηγορία:Τρομοκρατία
Χάινριχ Ρόις

Ο **Χάινριχ ο 13ος Πρίγκιπας Ρόις** (γερμανικά: *Heinrich XIII. Prinz Reuß*, γενν. 4 Δεκεμβρίου 1951, Μπύσινγκεν) είναι Γερμανός αριστοκράτης που συνελήφθη από τη γερμανική ομοσπονδιακή αστυνομία το 2022 λόγω πιθανής εμπλοκής του σε σχεδιαζόμενο πραξικόπημα.

## Βιογραφία
Ο Οίκος των Ρόις, από τον οποίο έλκει την καταγωγή του, χρονολογείται από τον 12ο αιώνα και ιστορικά ήλεγχε τις περιοχές Γκέρα και Γκρέιζ. Ο Οίκος διαλύθηκε μαζί με τη Γερμανική Αυτοκρατορία, και τα εδάφη του Πριγκιπάτου Ρόις - Γκέρα (1806 - 1918) ενσωματώθηκαν στο σημερινό κρατίδιο της Θουριγγίας.

Γεννήθηκε στο Μπύσινγκεν στις 4 Δεκεμβρίου 1951, γιος του πρίγκιπα Ερρίκου Α' (1910-1982) και της Δούκισσας Βόιτσλαβα Φεοντόρα του Μεκλεμβούργου (1918-2019).

Φαίνεται ότι εργαζόταν στον τομέα των ακινήτων στην εταιρεία *Buero Prinz Reuss* στη Φρανκφούρτη, και στην παραγωγή αφρώδους κρασιού. 

Σε μια σύνοδο κορυφής για τις ψηφιακές επιχειρήσεις το 2019, ο Ρόις, σε ομιλία του, κατηγόρησε τους Ρότσιλντ και τους μασόνους για τους πολέμους του 20ου αιώνα. Το 2020, ο Ρόις συμμετείχε στην εκδήλωση "Celebrating the First International Awareness Day" στη Βιέννη.

### Γερμανικό πραξικόπημα του 2022

Στις 7 Δεκεμβρίου 2022, ο Ρόις συνελήφθη στο σπίτι του στη Φραγκφούρτη κατά τη διάρκεια μιας επιχείρησης της γερμανικής αστυνομίας για αναζήτηση ύποπτων ακροδεξιών συνωμοτών που συμμετείχαν σε σχεδιασμούς πραξικοπήματος. Σύμφωνα με την αστυνομία, οι πραξικοπηματίες, μεταξύ των οποίων και η πρώην βουλευτής του Μπούντεσταγκ, Μπίργκιτ Μάλσακ-Ουίνκεμαν, ήταν υποστηρικτές του Κινήματος Πολιτών του Ράιχ που ήλπιζαν να ορίσουν τον Ρόις βασιλιά της Γερμανίας. Η οικία του τελευταίου στη Θουριγγία φέρεται να ήταν ο χώρος αποθήκευσης όπλων και διεξαγωγής μυστικών συναντήσεων.

## Παραπομπές


Κατηγορία:Μοναρχικοί
Κατηγορία:Συνωμοσιολόγοι
Κατηγορία:Γερμανοί επιχειρηματίες
Κατηγορία:Αντισημιτισμός στη Γερμανία
Κατηγορία:Ακροδεξιά στη Γερμανία
Ρόμπιν Τόμας (μαθηματικός)

Ο **Ρόμπιν Τόμας** (Αγγλικά: **Robin Thomas,** 22 Αυγούστου 1962 – 26 Μαρτίου 2020) ήταν μαθηματικός που εργαζόταν στη θεωρία γραφημάτων στο Ινστιτούτο Τεχνολογίας της Τζόρτζια .

Ο Thomas έλαβε το διδακτορικό του το 1985 από το Πανεπιστήμιο του Καρόλου στην Πράγα της Τσεχοσλοβακίας (τώρα Τσεχική Δημοκρατία ), υπό την επίβλεψη του Jaroslav Nešetřil .  Έγινε μέλος της σχολής στο Georgia Tech το 1989, και έγινε καθηγητής Regents εκεί,   υπηρετώντας για λίγο ως Πρόεδρος του τμήματος.

Στις 26 Μαρτίου 2020 πέθανε από Πλάγια Αμυοτροφική Σκλήρυνση σε ηλικία 57 ετών μετά από 12 χρόνια μάχης με την ασθένεια. 

## Βραβεία
Ο Thomas τιμήθηκε με το βραβείο Fulkerson για εξαιρετικές εργασίες σε διακριτά μαθηματικά δύο φορές,  το 1994 ως συν-συγγραφέας μιας εργασίας σχετικά με την εικασία Hadwiger,  και το 2009 για την απόδειξη του ισχυρού θεωρήματος του τέλειου γραφήματος .  Το 2011 του απονεμήθηκε το Βραβείο Neuron του Ιδρύματος Karel Janeček για Επίτευγμα Ζωής στα Μαθηματικά.  Το 2012 έγινε μέλος της Αμερικανικής Μαθηματικής Εταιρείας .  Ονομάστηκε Μέλος της SIAM το 2018. 

## Παραπομπές


## Εξωτερικοί σύνδεσμοι

* Προσωπική αρχική σελίδα του Robin Thomas
* 

Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Τσέχοι μαθηματικοί
Αστυνομία ηθών (Ιράν)

Η **Αστυνομία ηθών** (Περσικά: **گشت ارشاد**, gašt-e eršād) είναι σώμα επιβολής του νόμου, ισλαμική θρησκευτική αστυνομία, που υπάγεται στη Διοίκηση Επιβολής του Νόμου της Ισλαμικής Δημοκρατίας του Ιράν. Ιδρύθηκε το 2005 με σκοπό τη σύλληψη ατόμων που παραβιάζουν τον ισλαμικό κώδικα ενδυμασίας, όπως το χιτζάμπ. Είναι διάδοχος οργανισμός των παλαιότερων Επιτροπών.

Από την Ιρανική Επανάσταση του 1979, ο ιρανικός νόμος απαιτεί από όλες τις γυναίκες στο Ιράν να φορούν χιτζάμπ που καλύπτουν το κεφάλι και το λαιμό τους και να κρύβουν τα μαλλιά τους.

Στη δεκαετία του 1980, οι Επιτροπές της Ισλαμικής Επανάστασης υπηρέτησαν τη λειτουργία της ισλαμικής θρησκευτικής αστυνομίας στο Ιράν. Το 2005, η Αστυνομία Ηθών έγινε ο διάδοχός τους οργανισμός που υπάγεται στον Ανώτατο Ηγέτη του Ιράν Αγιατολάχ Αλί Χαμενεΐ.

Στις 13 Σεπτεμβρίου 2022, το σώμα συνέλαβε τη Μάχσα Αμίνι μια 22χρονη Ιρανή, επειδή φέρεται να φορούσε ακατάλληλα το χιτζάμπ της, με τρόπο που επέτρεπε μερικά από τα μαλλιά της να φαίνονται κάτω από αυτό. Πέθανε τρεις ημέρες αργότερα, στις 16 Σεπτεμβρίου 2022, ενώ βρισκόταν υπό κράτηση, πιθανώς λόγω αστυνομικής βίας. Οι μώλωπες στα πόδια και το πρόσωπό της υποδήλωναν σε πολλούς ότι την ξυλοκόπησαν, παρά την άρνηση της αστυνομίας ότι συνέβη αυτό. Οι γυναίκες που κρατήθηκαν με την Αμίνι είπαν ότι ξυλοκοπήθηκε άγρια επειδή αντιστάθηκε στις προσβολές και τις κατάρες των αστυνομικών που τη συνέλαβαν.

Ο Γενικός Εισαγγελέας του Ιράν, Mohammad Jafar Montazeri, δήλωσε στο Qom στις 3 Δεκεμβρίου 2022 ότι η Αστυνομία Ηθών δεν βρίσκεται υπό την επίβλεψη του δικαστικού συστήματος και βρισκόταν σε διαδικασία διάλυσης.

Στις 2 Νοεμβρίου 2024 μία Ιρανή φοιτήτρια, ονόματι Ahoo Daryaei, συνελήφθη για γυμνή διαμαρτυρία έπειτα από την επίθεση που δέχθηκε από τις δυνάμεις ασφαλείας και την αστυνομία ηθικής, με το επιχείρημα ότι δε φορούσε σωστά το χιτζάμπ, ενώ λίγες ημέρες αργότερα μία δεκαεξάχρονη μαθήτρια αυτοκτόνησε αφού την απείλησαν με σχολική αποβολή επειδή δεν φορούσε χιτζάμπ όσο χόρευε.

Κατά της σύλληψης της φοιτήτριας που έβγαλε τα ρούχα της σε πανεπιστημιούπολη της Τεχεράνης σε ένδειξη διαμαρτυρίας για τους αυστηρότατους νόμους που διέπουν το χιτζάμπ, τάχθηκαν η εισηγήτρια του ΟΗΕ για τα ανθρώπινα δικαιώματα του Ιράν, το ιρανικό τμήμα της Διεθνούς Αμνηστίας, καθώς και πολλοί ακτιβιστές, συμπεριλαμβανομένης της βραβευμένης με Νόμπελ Ειρήνης Ναργκίς Μοχαμαντί.

## Παραπομπές


Κατηγορία:Θρησκευτική διάκριση
Κατηγορία:Σχετιζόμενες με το Ισλάμ διαμάχες
Κυκλικό οχυρωματικό ανάχωμα

Ένα **κυκλικό οχυρωματικό ανάχωμα** είναι μορφή οχυρωμένης αμυντικής περιμέτρου, συνήθως κυκλικής ή ωοειδούς μορφής, η οποία όμως δεν διέθετε κάποιο τεχνητά δημιουργημένο ύψωμα με πύργο (αγγλ. *mote*, γερμ. *Motte*). Η περίμετρος ήταν συνήθως οχυρωμένη με τάφρο και ανάχωμα.

Τέτοιου είδους οχυρωματικά έργα πρωτοεμφανίστηκαν στο γερμανικό χώρο τον 10ο αιώνα ως μια πρώιμη μορφή μεσαιωνικών κάστρων. Αρχικά δεν επρόκειτο παρά για τις οχυρωμένες οικίες γαιοκτημόνων.  Εμφανίστηκαν στην Αγγλία λίγο πριν από τη νορμανδική κατάκτηση και κατασκευάστηκαν σε μεγάλους αριθμούς στα τέλη του 11ου και στις αρχές του 12ου αιώνα. Πιο περίτεχνες εκδοχές (όπως το κάστρο Stansted Mountfitchet) αποτελούνται από κυκλικό οχυρωματικό ανάχωμα και περίβολο, με το ανάχωμα να έχει το ρόλο του *mote* και τον περίβολο να χρησιμοποιείται ως στρατιωτικό φρούριο.

## Παραπομπές


## Εξωτερικοί σύνδεσμοι
* 

Κατηγορία:Κάστρα ανά είδος
Κέικ σταγόνας βροχής

μικρογραφία| Κέικ βροχής σερβιρισμένο με ''κουρομίτσου'' και ''κινάκο''

Το **κέικ σταγόνας βροχής** είναι ιαπωνικό γλυκό που προέρχεται από την παλιά ιαπωνική κουζίνα και είναι μια σύγχρονη εκδοχή ενός παραδοσιακού γλυκού που ονομάζεται *σινγκεν μόκι* . Το *σίνγκεν μόκι* ήταν ένα φαγητό έκτακτης ανάγκης που παρασκευαζόταν από αλέυρι ρυζιού, τυπικό συστατικό της ιαπωνικής κουζίνας, και ζάχαρη. 

Ο σεφ Ντάρεν Γουονκ σέρβιρε αυτό το γλυκό στη Νέα Υόρκη στην έκθεση τροφίμων Σμόρασμπουργκ τον Απρίλιο του 2016.  Λίγο αργότερα, το εστιατόριο Γιαμαγιογκα στο Λονδινο εργάστηκε 4 μήνες για να καταφέρει να φτιάξει κάτι παρόμοιο.

## Περιγραφή
Το κέικ φτιάχνεται από μεταλλικό νερό και άγαρ που είναι μια μορφή βιολογικής φυτικής ζελατίνης και για αυτό το λόγο έχει μηδενικές θερμίδες . Το νέρο της αυθεντικής συνταγής συλλέχθηκε από το Όρος Καϊκόμα των νότιων Ιαπωνικών Άλπεων. Το άγαρ είναι μια χορτοφαγική εναλλακτική της ζελατίνης που παρασκευάζεται από φύκια . Η πρωτότυπη συνταγή θέλει το κέικ να πλάθεται και να παγώνει αφού έχει ζεσταθεί. Το κέικ έχει σαν επικάλυψη ένα σιρόπι που μοιάζει με μελάσα, που ονομάζεται *κουρομίτσου*, και αλεύρι σόγιας, που ονομάζεται *κινάκο*, . Το αποτέλεσμα μοιάζει με μια τεράστια σταγόνα βροχής αν και πολλοί το παρομοιάζουν με ενθέματα σιλικόνης ιατρικής χρήσης και άλλοι με διάφανη μέδουσα. Το αρκετά άνοστο επιδόρπιο λιώνει στο στόμα αμέσως για αυτό το λόγο πρέπει να καταναλωθεί  γρήγορα και εξατμίζεται μέσα σε 20 λεπτά αν δεν καταναλωθεί άμεσα.

## Δείτε επίσης

* ιαπωνική κουζίνα

## Παραπομπές

Κατηγορία:Μοριακή γαστρονομία
Κατηγορία:Ιαπωνική κουζίνα
Οργάνωση δεδομένων

Η οργάνωση  δεδομένων είναι  ένα βασικό στοιχείο της βάσεις δεδομένων ώστε να είναι πιο λειτουργική .  Η οργάνωση  δεδομένων χωρίζεται σε  δυο κατηγορίες τα δομημένα δεδομένα και τα αδόμητα δεδομένα.

Η SQL  είναι μία γλώσσα υπολογιστών στις βάσεις δεδομένων που σχεδιάστηκε για τη διαχείριση δεδομένων, σε ένα σύστημα διαχείρισης σχεσιακών βάσεων δεδομένων .

Η γλώσσα είναι υπεύθυνη για την ανάκτηση και ενημέρωση δεδομένων, δημιουργίας και επεξεργασίας  σχημάτων και σχεσιακών πινάκων, και ελέγχου πρόσβασης στα δεδομένα. Η SQL έγινε η πιο ευρέως χρησιμοποιούμενη γλώσσα για τις σχεσιακές βάσεις δεδομένων.Δομημένα δεδομένα   οργώνονται σε πίνακες και ο  κάθε πίνακας αναφέρεται σε μια οντότητα. Η στήλες του πίνακα αντιπροσωπεύουν της ιδιότητες της οντότητας (π.χ. Κωδικός Προϊόντος, Όνομα Προϊόντος ) και  οι γραμμές αντιπροσωπεύουν της εγγραφές .Η  οργάνωση είναι κατανοητή και μπορείς να της αναλύσεις ευκολά .

Η NoSQL  είναι μια βάση δεδομένων που είναι υπεύθυνη  για τη διαχείριση των δεδομένων που είναι σε μια μη σχεσιακή μορφή, δηλαδή δεν είναι δομημένη με πίνακα και δεν διαθέτει πίνακα σχέσεις.

Αδόμητα δεδομένα είναι αυτά που δεν βρίσκονται στης σχεσιακές βάσεις δεδομένων (NoSQL βάσεις).Δηλαδή χρησιμοποιούν μοντέλα δεδομένων  για την διαχείριση των δεδομένων όπως έγγραφα και γραφήματα .Αυτές απαιτούν μεγάλο όγκο δεδομένων  και ευέλικτα μοντέλα δεδομένων .Αυτό το πετυχαίνουμε με τη μείωση περιορισμών συνοχής δεδομένων που είναι γνωστοί σε καποιες άλλες βάσεις δεδομένων. Οι βάσεις δεδομένων NoSQL έχουν σχεδιαστεί για την κλιμάκωση σε κατανεμημένες ομάδες υλικού και προσφέρουν  ευέλικτα προγράμματα που επιτρέπουν πιο γρήγορη  και πιο  ολοκληρωμένη ανάπτυξη , αυτό της καθιστά  ιδανικές για  δομημένα και μη δομημένα δεδομένα.Η ισχυρή απόδοση έχει βελτιστοποιηθεί 

Η βάσεις δεδομένων NoSQL υλοποιούνται σε πολλές σύγχρονες εφαρμογές της οποίες χρησιμοποιούμε καθημερινά.

## Πηγές
*https://openeclass.uom.gr/modules/document/index.php?course=DAI141&openDir=/5f835a21E7b6

Κατηγορία:Πληροφορική
Ιερά Μητρόπολις Φωκίδος

Η **Ιερά Μητρόπολις Φωκίδος** είναι μία από τις Μητροπόλεις της Εκκλησίας της Ελλάδος. Έχει έδρα την Άμφισσα και περιλαμβάνει τον ομώνυμο νομό. Η Μητρόπολη υπάρχει με τη σημερινή της μορφή από το 1833 και πήρε το όνομά της από τον ομώνυμο νομό. Μητροπολίτης από τις 25 Ιουνίου 2014 είναι ο Θεόκτιστος (Κλουκίνας).

## Ιστορικά στοιχεία
Η επισκοπή Σαλώνων αναφέρεται για πρώτη φορά το 1205, επί Φραγκοκρατίας, οπότε ο Λατίνος αρχιεπίσκοπος Σαλώνων συμμετείχε στη Σύνοδο της Ραβέννας. Κατόπιν, επί Τουρκοκρατίας, η επισκοπή Σαλώνων ήταν υποκείμενη στην Μητρόπολη Αθηνών, από την οποία ανεξαρτητοποιήθηκε το 1833, μετονομαζόμενη σε Φωκίδος. Από το 1841 ως το 1852 είχε ενωθεί με την Επισκοπή Φθιώτιδος. Το 1852 ανασυστάθηκε και το 1922 αναβαθμίστηκαν όλες οι επισκοπές της Εκκλησίας της Ελλάδος σε Μητροπόλεις, οπότε μετονομάστηκε σε «Ιερά Μητρόπολη Φωκίδος».

### Επισκοπικός κατάλογος

## Μονές
thumb|right|280px|Ναός της Μεταμορφώσεως στην Άμφισσα
### Ανδρικές
* Τιμίου Προδρόμου Δεσφίνας
* Τιμίου Προδρόμου Αρτοτίνης
* Αγίου Γεωργίου Καλλιθέας

### Γυναικείες
* Προφήτου Ηλιού Παρνασσίδος
* Κοιμήσεως της Θεοτόκου Βαρνακόβης
* Κοιμήσεως Θεοτόκου Κουτσουρούς
* Μεταμορφώσεως του Κυρίου Γαλαξειδίου
* Παντανάσσης Γραβιάς 

### Ησυχαστήρια
* Γενέθλιον της Θεοτόκου Σεργούλας
* Αγίου Αυγουστίνου και Σεραφείμ του Σαρώφ
* Νεκταρίου και Φανουρίου Τρικόρφου

## Παραπομπές


## Πηγές
* 

## Εξωτερικές συνδέσεις
* Επίσημη ιστοσελίδα


Φωκιδος
Στύμβαρα

Τα **Στύμβαρα**, γνωστά και ως η **Στύβερρα**, ήταν πόλη στην μεθόριο της Μακεδονίας, ανήκοντας βάσει ορισμένων στην Δευρίοπο και βάσει άλλων στην Πελαγονία, η οποία στην εκστρατεία του 200 π.Χ. ήταν το τρίτο στρατόπεδο του προξένου Σουλπικίου κατά τον Α' Μακεδονικό Πόλεμο.

Τα Στύμβαρα τοποθετούνται πλησίον του σημερινού χωριού *Τσεπίγκοβο*, στην Βόρεια Μακεδονία.

## Παραπομπές


Κατηγορία:Πόλεις της αρχαίας Μακεδονίας
Κατηγορία:Εγκαταλελειμμένοι οικισμοί στα Βαλκάνια
Κατηγορία:Πελαγονία
Κατηγορία:Άνω Μακεδονία
Ραλφ Αμπερκρόμπυ

Ο **Ραλφ Αμπερκρόμπυ** (, 7 Οκτωβρίου 1734 , Μένστρι - 28 Μαρτίου 1801, Αμπουκίρ, ήταν Βρετανός στρατηγός, με καταγωγή από τη Σκωτία.

## Βιογραφία
Εισήλθε στο στρατό και διορίστηκε υπολοχαγός το 1760, λοχαγός (1762) και στη συνέχεια ταγματάρχης (1770). Ως αντισυνταγματάρχης (1773) πήρε μέρος στον Επταετή Πόλεμο και προήχθη σε συνταγματάρχη το 1780. Στη συνέχεια πολέμησε στις εκστρατείες της Φλάνδρας και της Ολλανδίας κατά των Γάλλων το 1793-1794 και πολέμησε ως αρχιστράτηγος των βρετανικών δυνάμεων στις Δυτικές Ινδίες και τη Γουιάνα (1795). Εκεί απέκτησε την κατοχή των αποικιών της Ντεμεράρα και του Εσεσίμπο, της Αγίας Λουκίας, του Αγίου Βικεντίου και του Τρινιδάδ.

Το 1797 κατέλαβε το Πουέρτο Ρίκο, αλλά αναγκάστηκε να εγκαταλείψει το νησί. Στη συνέχεια διορίστηκε στη Νήσο Ουάιτ, όπου έλαβε το βαθμό του αντισυνταγματάρχη.

Αρχιστράτηγος στην Ιρλανδία (1798), ήταν δεύτερος στη διοίκηση κατά την αγγλορωσική εισβολή στην Ολλανδία το 1799 και στη συνέχεια ανέλαβε τη διοίκηση του στρατού που στάλθηκε στην Αίγυπτο. Εκεί απέκτησε πλεονέκτημα έναντι των Γάλλων στη μάχη της Αλεξάνδρειας, αλλά δέχθηκε σφαίρα στο λιμάνι του Αμπουκίρ (21 Μαρτίου 1801) όπου πέθανε επτά ημέρες αργότερα.

## Παραπομπές


## Περαιτέρω ανάγνωση
* 

Κατηγορία:Απόφοιτοι του Πανεπιστημίου της Λειψίας
Κατηγορία:Βρετανοί στρατιωτικοί
Antonio da Noli (αντιτορπιλικό)

Το ***Antonio da Noli***  ήταν ένα από τα δώδεκα αντιτορπιλικά κλάσης *[[Αντιτορπιλικό κλάσης Navigatori|Navigatori]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Ολοκληρώθηκε το 1931 και έλαβε μέρος σε επιχειρήσεις στον Β΄ Παγκόσμιο Πόλεμο.

## Περιγραφή

Τα αντιτορπιλικά της κλάσης *Navigatori* ναυπηγήθηκαν ως αντιστάθμισμα στα μεγάλα γαλλικά αντιτορπιλικά των κλάσεων *[[Αντιτορπιλικό κλάσης Jaguar|Jaguar]]* και *[[Αντιτορπιλικό κλάσης Guépard|Guépard]]*. Είχαν ολικό μήκος 107,3&nbsp;m, πλάτος 10,2&nbsp;m και μέσο βύθισμα 3,5&nbsp;m. Είχαν εκτόπισμα 1930&nbsp;t (1900&nbsp;LT) με κανονικό φορτίο και 2621&nbsp;t (2580&nbsp;LT) με πλήρες. Το πλήρωμά τους την περίοδο του πολέμου αποτελούνταν από 222–225&nbsp;αξιωματικούς και ναύτες.

Το σύστημα πρόωσης παρείχε ισχύ έως και 55000&nbsp;shp και η ταχύτητα πλεύσης σε πραγματικές συνθήκες έφθανε στους 32&nbsp;kn παρόλο που με περιορισμένο φορτίο τα *Navigatori* είχαν φθάσει στους 38–41&nbsp;kn κατά την διάρκεια των θαλάσσιων δοκιμών. Η ακτίνα δράσης ανερχόταν σε 3800&nbsp;ναυτικά μίλια με ταχύτητα πλεύσης 18&nbsp;kn.

Ο κύριος οπλισμός αποτελούνταν από έξι πυροβόλα των 120&nbsp;mm εγκατεστημένα σε ζεύγη σε τρεις πύργους. Επίσης υπήρχαν δύο αντιαεροπορικά πυροβόλα των 40&nbsp;mm καθώς και δύο δίδυμα πολυβόλα των 13,2&nbsp;mm καθώς και δυο τρίδυμοι τορπιλοσωλήνες των 533&nbsp;mm. Εκτός αυτών τα *Navigatori* μπορούσαν να μεταφέρουν 86-104&nbsp;νάρκες.

## Επιχειρησιακή ιστορία

Η ναυπήγηση του *Antonio da Noli* ξεκίνησε στις 25&nbsp;Ιουλίου 1927 στις εγκαταστάσεις της Cantieri del Tirreno στο Ρίβα Τριγκόσο (Riva Trigoso) στη Γένοβα. Καθελκύστηκε την 21η&nbsp;Μαΐου 1929 και εντάχθηκε σε υπηρεσία στις 29&nbsp;Δεκεμβρίου του ίδιου έτους.

## Παραπομπές


## Βιβλιογραφία
*
*
*
*
*
*
*

## Εξωτερικοί σύνδεσμοι
* 

Κατηγορία:Αντιτορπιλικά κλάσης Navigatori
Κατηγορία:Ιταλικά αντιτορπιλικά του Β΄ Παγκοσμίου Πολέμου